แบงก์โน้ตส์
แค่วลีเดียวเสียวกันทั้งรัฐบาล กลายเป็นเรื่องราวใหญ่โต ถกเถียงกันเกี่ยวกับความเหมาะสม ตั้งแต่ระดับคนธรรมดาจนถึงสภาสูง
13 ก.ย. 2555

เจอกัลล์
แค่วลีเดียวเสียวกันทั้งรัฐบาล กลายเป็นเรื่องราวใหญ่โต ถกเถียงกันเกี่ยวกับความเหมาะสม ตั้งแต่ระดับคนธรรมดาจนถึงสภาสูง




 
เป็นวลีไหนไปไม่ได้นอกเสียจาก “โกหกสีขาว” หรือ White Lie สไตล์ของ ต.โต้ง กิตติรัตน์ ณ ระนอง รองนายรัฐมนตรีและ รมว.คลัง ที่ฮอตฮิตสูสีมากับ กังนัมสไตล์ กันเลยทีเดียว 
ไวท์ลายกลายเป็นเรื่องร้อนที่ใครๆ ก็อยากให้ “ต.โต้ง” ยอมรับชะตากรรมทางการเมือง ชี้แจงโดยด่วนว่าพูด “ความจริง” ว่า โกหกเรื่องตัวเลขส่งออกได้เยี่ยงไร
ยิ่งเป็นหัวหน้าทีมเศรษฐกิจของรัฐบาลด้วยแล่ว โกหกสีขาวคำเดียวสะท้านสะเทือนไปโม้ เพราะคนหมดความน่าเชื่อถือรัฐบาลปูกันหมด 
ผลสำรวจความคิดเห็นของสำนักโพล ปรากฏว่า ประชาชนส่วนใหญ่ต้องการให้เจ้าของคำพูดแสดงสปิริตด้วยการทำ “ฮาราคีรี” ตัวเอง หรือลาออก เพื่อรับผิดชอบกับการผิดจริยธรรมครั้งนี้ซะให้รู้แล่วรู้เริ่ด
ที่ผ่านมา ต.โต้ง ปิดปากเงียบมาตลอด (แสร้ง) ไม่ใส่ใจ เวลาใครมาจี้ให้รับผิดชอบแผลนี้ แม้จะเกิดอารมณ์จี๊ดๆ บ้าง
แต่บัดนาวถึงเวลา ที่เจ้าของวลีเด็ดจะชี้แจงกระทู้ถามสดของฝ่ายค้านในการประชุมสภาผู้แทนราษฎร
เอ้า! ใครอยากเห็นลีลา ต.โต้ง คนขี้โกเจ็ดชี้แจงเพื่อสร้างความน่าเชื่อถือ 13 ก.ย.นี้เจอกัลล์